विलायत पोर्टल : तेहरान आतंकवादी हमले पर प्रतिक्रिया व्यक्त करते हुए वरिष्ठ धर्म गुरु आयतुल्लाह मकारिम शीराज़ी ने कहा है कि इन हमलों ने हमे प्रेरित किया है कि हम आतंकवाद के समूल विनाश के लिए और अधिक प्रयत्न करें और पहले से अधिक जोश और हौसले के साथ आतंकियों के विनाश के लिए मैदान में उतरें । आयतुल्लाह मकारिम शीराज़ी ने कहा कि हम तेहरान में हुए आतंकी हमलों की निंदा करते हैं तथा इस हादसे में शहीद होने वालों के लिए संवेदना व्यक्त करते हुए घायलों के जल्दी ठीक होने की कामना करते हैं । आयतुल्लाह शीराज़ी ने कहा कि इन हमलों से आखिर आतंकियों का उद्देश्य क्या था ? क्या वह कुछ बिल्डिंग्स पर हमला कर के या कुछ बेगुनाह नागरिकों का खून बहा कर देश की सत्ता पर कब्ज़ा जमाने में सफल हो गए ? या कुछ बेगुनाह लोगों को मार कर युद्धस्थल में मारे गए अपने आतंकी साथियों का बदला लें में सफल हो गए ? आखिर इन हमलों का उद्देश्य क्या है ? हमने इतिहास में दाइश और इन वहाबी आतंकियों से क्रूर, बेरहम, जल्लाद और हत्यारे नहीं देखे जो लोगों की हत्या करते हैं तथा बेगुनाह लोगों को मारने के लिए खुद को उड़ाने से भी नहीं हिचकिचाते । इन हमलों के बाद ईरानी जनता इन आतंकियों के विनाश के लिए और अधिक प्रेरित होगी तथा आतंकवाद के समूल विनाश तक चैन से नहीं बैठेगी ।